
изх. № РД 10061/07.06.2023 г.
гр. Горна Оряховица


ДО 
ВСИЧКИ ЗАИТЕРЕСОВАНИ СТРАНИ


	УВАЖАЕМИ ГОСПОЖИ И ГОСПОДА,

Във връзка с Принцип 4 от Националния стандарт за отговорно управление на горите в България, съгласно т.4 и т.5 от Заповед № 386 от 30.12.2022 год. на директора на ТП ДГС Горна Оряховица е необходимо ежегодно да бъде организирана среща със заинтересованите страни на ТП ДГС Горна Оряховица. Изпращаме Ви информация, с която да се запознаете и да изпратите Вашите коментари ако имате такива. 
Основните темите теми с които бихме искали да Ви запознаем са:
- Права и задължения на местните общности, засегнатите и заинтересовани страни, свързани с дейността и територията на ТП ДГС Горна Оряховица.
· ТП ДГС Горна Оряховица предоставя възможност на всички заинтересовани страни да участват в процеса по планиране на горскостопанските дейности. Изпращаме писма за информация, качваме информация на сайта на стопанството и очакваме коментари от страна на заинтересованите страни. 
· Установени са  традиционните и законови права и задължения на местните хора и заинтересованите страни за достъп до горите и ползване на горските ресурси и екосистемните услуги:
-  ползване на дървесина;
-  ползване на недървесни горски продукти; 
-  право на лов ;
-  рекреация и туризъм; 
-  свободен достъп;
-  места за събори, пикник и др. културни дейности;
- Планирани дейности за съответната година, територии в които ще се изпълняват, възможностите и начините за промяна на тези дейности в случай, че са засегнати права на собственост и ползване; 
· Информация за населените места (местностите и отделите) в които плануваме да осъществим ползване на дървесина през 2023 г. са качени на сайта на стопанството.
· Информация за планираните лесокултурни мероприятия и мероприятията по стопанисване на горите и защита на горските територии през 2023 г.:
· Попълване на горски култури – 7 дка;
· Отглеждане на култури – 48 дка;
· Подпомагане на естественото възобновяване – 2278 дка;
· Отгледни сечи без материален добив - 496 дка;
· Маркиране  - 31 574 куб.м.;
· Направа на минерализовани ивици -11 500 м.;
· Информация за предстоящо разработване или ревизия на горскостопанския план на стопанството:
Съгласно Чл. 63, ал. 8 от Наредба № 18 / 07.10.15 год. за инвентаризация и планиране в горските територии през 2024/2025 год. ще се извърши инвентаризация на горските територии и ще се изработят горскостопанска карта, ловностопански план и план за дейностите по защита на горските територии от пожари, както и горскостопански план за горските територии – държавна собственост, в района на дейност на ТП „Държавно горско стопанство Горна Оряховица”, област Велико Търново. 2024 г. е последната година от действащия горскостопански план. През 2023 г. е изготвено задание за извършване на инвентаризация на горските територии и изработване на горскостопанските карти, план за дейностите по опазване на горските територии от пожари, ловностопански план и горскостопански план за горските територии – държавна собственост в района на дейност на ТП ДГС Горна Оряховица. При желание от Ваша страна да се запознаете по-детайлно с изготвеното задание на ГСП на стопанството можете да заповядате в административната сграда на ДГС Горна Оряховица.
- Подходящи възможности за заетост, обучение и други услуги, които ДГС Горна Оряховица предлага:
Всяко ново работно място се обявява в Бюрото по труда и на сайта на стопанството, като за заемане на длъжността се предпочитат местни хора. При обявяване на нови работни места, позициите са еднакво достъпни за мъже и жени при еднакви условия.
Ежегодно се изготвя и изпълнява Програма за обучение (в т.ч. инструктаж на служителите на ДГС) и работниците на фирмите изпълнители, така че да се гарантира безопасното и ефективно изпълнение на планиращите документи.
Служителите и горските работници работещи на територията на стопанството са с подходящо образование и квалификация за извършваната от тях дейност.
- Възможностите за местно социално-икономическо развитие вкл. възможни съвместни дейности, проекти и инициативи с местните общности, засегнати и заинтересовани страни:
ТП ДГС Горна Оряховица участва успешно  и е отворено за съвместни дейности с други институции. Стопанството приема и осъществява инициативи свързани със залесяване с деца от училища и детски градини, както и с различни институции, активно участва в мероприятия по горска педагогика, също така и извършва дарения на фиданки и коледни елхи.
Стопанството ежегодно прави организация за осигуряване снабдяването на дърва за огрев за местно население.
ДГС Горна Оряховица е отворено за осъществяване на комуникация с пчеларски организации и пчелари по места, има определен отговорен служител в стопанството, който предоставя информация за съществуващи площи заети с медоносна дървесна растителност, където е възможно поставянето на пчелини.
[bookmark: _Hlk74925254]- Мерки за опазване на места със специално културно, екологично, икономическо, религиозно или духовно значение за местните общности; получаване на информация за нови такива. 
Да не се планират и провеждат мероприятия, които водят до промяна на ландшафта, облика на местностите и понижаване стойностите на гората като ВКС 6 (напр. голи сечи, реконструкции, краткосрочно-постепенни сечи, възобновителни сечи с голяма интензивност). Особено внимание трябва да се обърне на запазване и по възможност подобряване на естетическите и защитни функции на гората (запазване на мъртви стоящи и лежащи дървета, живи единични и групи дървета с интересни интериорни качества, дървета с хралупи, стари дървета). През  туристическите сезони и периодите на провеждане на традиционните събори, панаири или културни, исторически, религиозни мероприятия на местното население, в отделите на провеждането им да не се извършват дърводобивни, извозни и други горскостопански дейности, нарушаващи духа и спокойното протичане на мероприятията.
Моля, всички заинтересовани страни, които получат информация за нови места със специално културно, екологично, икономическо, религиозно или духовно значение, да подадат информация своевременно в ДГС Горна Оряховица, за да бъдат своевременно допълнени в Доклада за ГВКС на ДГС Горна Оряховица.
Ако имате коментари по изпратената от нас информация, моля да ги изпращате на имейл: g.orqhovitsa@scdp.bg или по пощата на адрес: гр. Горна Оряховица, ул. „Ангел Кънчев“ №29.
[bookmark: _Hlk64453405]

